CELEX: 52009XG0130(01)
Language: sl
Date: 2009-01-30 00:00:00
Title: Sklepi Sveta o skupnem načrtovanju programov za raziskave v Evropi kot odgovor na glavne družbene izzive

30.1.2009   
            
            
               SL
            
            
               Uradni list Evropske unije
            
            
               C 24/3
            
         Sklepi Sveta o skupnem načrtovanju programov za raziskave v Evropi kot odgovor na glavne družbene izzive
   (2009/C 24/04)
   SVET EVROPSKE UNIJE –
   OB UPOŠTEVANJU:
   
               —
            
            
               resolucije o CREST z dne 28. septembra 1995 (1), ki ta odbor pooblašča zlasti za „spodbujanje usklajevanja raziskovalnih in razvojnih dejavnosti v Skupnosti in državah članicah za zagotovitev medsebojne usklajenosti med nacionalnimi politikami in politiko Skupnosti“,
            
         
               —
            
            
               resolucije z dne 15. junija 2000 o vzpostavitvi evropskega prostora za raziskave in inovacije in resolucije z dne 16. novembra 2000 o uresničevanju evropskega prostora za raziskave in inovacije: smernice za raziskovalno dejavnost Evropske unije v obdobju 2002 do 2006,
            
         
               —
            
            
               sklepov z dne 26. novembra 2002 o napredku pri razvoju Evropskega raziskovalnega prostora in zagotavljanju novega zagona,
            
         
               —
            
            
               Zelene knjige Komisije „Evropski raziskovalni prostor: nove perspektive“,
            
         
               —
            
            
               sklepov z dne 23. novembra 2007 o prihodnosti znanosti in tehnologije v Evropi,
            
         
               —
            
            
               sklepov z dne 28. februarja 2008 o sporočilu Komisije „Evropski strateški načrt za energetsko tehnologijo (načrt SET) – Na poti k prihodnosti z nizkimi emisijami ogljika“,
            
         
               —
            
            
               sklepov z dne 30. maja 2008 o zagonu „Ljubljanskega procesa“ – v smeri popolne uresničitve Evropskega raziskovalnega prostora,
            
         
               —
            
            
               sklepov z dne 26. septembra 2008 o skupnih prizadevanjih držav članic v boju proti nevrodegenerativnim boleznim, zlasti Alzheimerjevi bolezni,
            
         
               —
            
            
               dokumenta o ključnih vprašanjih 2008 („Key Issues Paper“ – KIP): prispevek Sveta za konkurenčnost z dne 25. februarja 2008 k spomladanskem zasedanju Evropskega sveta, v katerem je spodbudil države članice in Komisijo, naj še naprej razvijajo pobude za skupno načrtovanje programov za raziskave na področjih, kjer je potreben tak pristop, pri tem pa omogočijo bolj strateški in bolj strukturiran pristop za začetek novih skupnih programov in razpisov za zbiranje skupnih projektov,
            
         
               —
            
            
               sklepov Evropskega sveta z dne 13. in 14. marca 2008, s katerimi se je začel nov cikel prenovljene lizbonske strategije za rast in delovna mesta (2008–2010) in ki so z namenom popolnega razvijanja možnosti za inovacije in ustvarjalnost evropskih državljanov potrdili, da bi bilo treba posebno pozornost nameniti nadaljnjim pobudam za skupno načrtovanje programov za raziskave –
            
         
               1.
            
            
               PRIZNAVA, da se v sklopu globalizacije in okrepitve svetovne konkurenčnosti v Evropi vse bolj zavedamo velikih skupnih družbenih izzivov, s katerimi se nobena država članica ne more uspešno soočati sama. Določena vprašanja, povezana na primer s podnebnimi spremembami, staranjem prebivalstva in oskrbo z energijo, vodo ali hrano, bančništvom in varnostjo (2), so tako pomembna, da mora Evropa oblikovati močnejši, skladnejši, enotnejši in bolj celosten odgovor na te izzive;
            
         
               2.
            
            
               OPOZARJA na veliko količino javnih sredstev, namenjenih raziskavam in inovacijam v različnih državah članicah, vključno na regionalni ravni, inPOUDARJA potrebo in možnosti – tako znanstvene kot finančne ali na področju človeških virov – za večje sodelovanje med državami članicami, in sicer z izvajanjem skupnih pobud, namenjenih soočanju z velikimi družbenimi izzivi, da bi okrepili zmogljivosti Evrope, da pretvori rezultate svojih raziskav v konkretne koristi za družbo in globalno konkurenčnost gospodarstva;
            
         
               3.
            
            
               POUDARJA pomembno vlogo instrumentov Skupnosti iz okvirnega programa za raziskave in tehnološki razvoj (OPRTR), kot so ERA-Net, ERA-Net + in pobude iz člena 169, pri uporabi znanstvenih in finančnih sredstev držav članic za izvajanje pobud na področju raziskav in razvoja, ki so v skupnem interesu, ter SPODBUJA njihovo nadaljnjo uporabo v sklopu skupnih prizadevanj za reševanje pomembnejših družbenih izzivov;
            
         
               4.
            
            
               PRIZNAVA tudi pomen trenutnih dejavnosti za usklajevanje programov, ki jih izvajajo nacionalne agencije in raziskovalne organizacije v različnih državah članicah, tudi na regionalni ravni, mednarodne organizacije, ter programov, ki se izvajajo v sklopu čezmejnih in medvladnih pobud na tem področju (EUREKA, COST); obenem pa SPODBUJA k njihovi nadaljnji uporabi;
            
         
               5.
            
            
               PRIZNAVA, da poleg že obstoječih regionalnih, nacionalnih in medvladnih instrumentov ter instrumentov Skupnosti za združevanje ali usklajevanje nacionalnih prizadevanj na področju raziskav in razvoja obstaja vse večja potreba po novem, bolj strateškem pristopu. Ta pristop bi moral temeljiti na skupni opredelitvi družbenih izzivov, ki so v skupnem interesu, in okrepljeni politični zavezi držav članic za skupne ali usklajene odzive, da bi povečali uspešnost in učinkovitost javnega financiranja na področju raziskav in razvoja v Evropi;
            
         
               6.
            
            
               v tem okviru POZDRAVLJA koncept in strukturne cilje skupnega načrtovanja programov, ki so opredeljeni v sporočilu Komisije „K skupnemu načrtovanju na področju raziskav: sodelovanje za učinkovitejše spoprijemanje s skupnimi izzivi,“ ki poziva k izvajanju procesa pod vodstvom držav članic za pospešitev sodelovanja na področju raziskav in razvoja, da bi se lahko bolje spopadali s pomembnejšimi družbenimi izzivi vseevropskega ali svetovnega pomena, pri katerih imajo javne raziskave ključno vlogo;
            
         
               7.
            
            
               v celoti priznava pristojnost držav članic in regij pri izbiri politike na področju raziskav in inovacij ter s tem povezanega dodeljevanja virov, vendar POUDARJA, da bi morale države članice in države, ki so pridružene OPRTR, pri skupnem načrtovanju programov sodelovati prostovoljno ter skladno z načeli spremenljive geometrije in odprtega dostopa; Poleg tega bi moralo sodelovanje pri skupnem načrtovanju programov temeljiti na znanstveni odličnosti, v celoti pa bi se moral izkoristiti tudi raziskovalni potencial vseh članic;
            
         
               8.
            
            
               SPODBUJA države članice, naj ob podpori Komisije preučijo, kako bi se lahko med oblikovanjem in izvajanjem skupnega načrtovanja programov najbolje obravnavala naslednja vprašanja:
               
                           —
                        
                        
                           dosleden pristop pri postopkih medsebojnega pregleda,
                        
                     
                           —
                        
                        
                           dosleden pristop za predvidene dejavnosti in oceno skupnih programov,
                        
                     
                           —
                        
                        
                           dosleden pristop glede financiranja čezmejnih raziskav s strani nacionalnih ali regionalnih organov,
                        
                     
                           —
                        
                        
                           učinkoviti ukrepi za zagotovitev optimalnega razširjanja in uporabe rezultatov raziskav, zlasti s skupnimi praksami za zaščito, upravljanje in delitev pravic intelektualne lastnine,
                        
                     
                           —
                        
                        
                           udeležba različnih znanstvenih skupnosti in – če je primerno – panožnih skupnosti;
                        
                     
         
               9.
            
            
               MENI, da bi morala sledeča merila pomagati pri opredelitvi tem skupnega načrtovanja programov:
               
                           —
                        
                        
                           obstaja zadostna in učinkovita zavezanost zadevnih držav članic,
                        
                     
                           —
                        
                        
                           tema obravnava evropski ali svetovni izziv in je dovolj usmerjena na jasne in realistične cilje, ki so določljivi in se lahko spremljajo,
                        
                     
                           —
                        
                        
                           očitno prispeva dodano vrednost vsem raziskavam, ki se trenutno financirajo iz nacionalnih javnih skladov ali javnih skladov Skupnosti, tako glede ekonomije obsega kot glede boljše tematske pokritosti,
                        
                     
                           —
                        
                        
                           zadevne zainteresirane strani, bodisi regionalne, nacionalne ali evropske, vključno z zasebnim sektorjem, če je to primerno, so ob znanstvenih skupnostih in agencijah za financiranje udeležene pri oblikovanju teme,
                        
                     
                           —
                        
                        
                           s pristopom skupnega načrtovanja bi lahko rezultate kakovostne javne raziskave pretvorili v koristi za evropske državljane in evropsko konkurenčnost ter povečali uspešnost in učinek javnega financiranja raziskav in razvoja z vključitvijo ključnih javnih pobud s tega področja;
                        
                     
         
               10.
            
            
               POZIVA države članice, naj sodelujejo v posebni sestavi CREST (v nadaljnjem besedilu: Skupina na visoki ravni za skupno načrtovanje programov ali GPC), da bi v skladu z mandatom iz priloge opredelile teme skupnega načrtovanja programov, ki bodo izbrane po širokem javnem posvetovanju različnih regionalnih, nacionalnih in evropskih znanstvenih skupnosti ter zasebnega sektorja, kjer bo to primerno.
               Ob upoštevanju okvirnih pogojev iz odstavka 8 bi moral vsak tematski prispevek, ki ga GPC predloži eden ali več njegovih članov, vsebovati predhodne predloge o skupni viziji, upravljanju in izvajanju pobud skupnega načrtovanja programov. GPC bi moral vsak tematski predlog skupnega načrtovanja programov oceniti na podlagi meril iz odstavka 9;
            
         
               11.
            
            
               POZIVA GPC, naj pravočasno opredeli in utemelji prvi seznam manjšega števila tem skupnega načrtovanja programov; ter POZIVA Komisijo, naj v okviru svojih pristojnosti predloži predlog priporočila Sveta kot pripravo za začetek izvajanja pobud skupnega načrtovanja, ki ustrezajo temam, ki jih je opredelil GPC, skupaj s stanjem raziskav za vsako od teh tem, da bo Svet lahko sprejel pobude skupnega načrtovanja programov najpozneje leta 2010;
            
         
               12.
            
            
               POUDARJA, da je skupno načrtovanje programov proces držav članic in da je vloga Komisije olajšati proces identifikacije in ga podpreti, kadar je to potrebno;
            
         
               13.
            
            
               V zvezi s tem POUDARJA, da je treba analizirati pomen in možnosti obstoječih regionalnih, nacionalnih in medvladnih instrumentov ter instrumentov Skupnosti za soočanje z opredeljenimi družbenimi izzivi, ter POZIVA Komisijo, naj to analizo opravi v tesnem sodelovanju z drugimi zainteresiranimi stranmi ter prispeva k najustreznejšim instrumentom za soočanje s temi izzivi;
            
         
               14.
            
            
               MENI, da je treba začeti pilotno pobudo skupnega načrtovanja programov za boj proti nevrodegenerativnim boleznim, zlasti Alzheimerjevi bolezni, in POZIVA Komisijo, naj predloži predlog priporočila Sveta kot pripravo za začetek izvajanja pilotne pobude čim prej v letu 2009;
            
         
               15.
            
            
               MENI, da morajo biti vsi postopki v zvezi s skupnim načrtovanjem programov evropskih raziskav obravnavani v okviru splošnega pristopa za optimalno upravljanje Evropskega raziskovalnega prostora, kakor je določeno v Ljubljanskem procesu;
            
         
               16.
            
            
               POZIVA CREST, naj Svetu v sklopu teh sklepov poroča o skupnem načrtovanju programov vsaki dve leti: prvo poročilo se pričakuje v letu 2010.
            
         
      (1)  UL C 264, 11.10.1995, str. 4.
   
      (2)  Ta seznam ne posega v teme za skupno načrtovanje programov, ki bodo izbrane kasneje.
   
      PRILOGA
      Mandat Skupine na visoki ravni za skupno načrtovanje programov (GPC)
      
                  1.
               
               
                  GPC:
                  
                              (a)
                           
                           
                              je posebna sestava CREST, ki jo tvorijo predstavniki na visoki ravni držav članic in Komisije ter, če je ustrezno, pridruženih držav;
                           
                        
                              (b)
                           
                           
                              predseduje mu predstavnik tekočega predsedstva Sveta;
                           
                        
                              (c)
                           
                           
                              je zadolžen za opredelitev možnih tem skupnega načrtovanja programov na podlagi nepretrganega postopka, ki bodo izbrane po širokem posvetovanju različnih regionalnih, nacionalnih in evropskih znanstvenih skupnosti ter po potrebi drugih javnih in zasebnih zainteresiranih skupin iz odstavka 10;
                           
                        
                              (d)
                           
                           
                              je v tem okviru zadolžen za ocenjevanje vseh predlogov, predloženih na podlagi meril iz odstavka 9;
                           
                        
                              (e)
                           
                           
                              prispeva k pripravi razprav in sklepov Sveta za konkurenčnost o skupnem načrtovanju programov v okviru mandata CREST in brez poseganja v pristojnosti Odbora stalnih predstavnikov;
                           
                        
                              (f)
                           
                           
                              sproži obravnavo vprašanj iz odstavka 8.
                           
                        
            
                  2.
               
               
                  Komisija v okviru svojih pristojnosti podpira dejavnosti GPC.
               
            
                  3.
               
               
                  Države članice do konca januarja 2009 imenujejo svoje predstavnike na srečanjih GPC.